Organizația de Management al Destinației Județene Maramureș, cu sprijinul Consiliului Județean Maramureș, vă invită să vă alăturați evenimentului "Gustări în Maramureș".
Duminică, 24 martie, cu începere de la ora 13, Muzeul Satului din Baia Mare devine gazda unei experiențe gastronomice și culturale de neuitat. Participanții vor avea ocazia să descopere arome noi, să se bucure de bucate tradiționale din Țara Chioarului, preparate cu pricepere și pasiune de socăcițele locale.
Dar evenimentul nu se oprește aici. Producătorii locali își vor prezenta produsele proaspete și deosebite, oferind vizitatorilor oportunitatea de a se conecta cu tradițiile și gusturile autentice ale regiunii.